Joseph Truong

Joseph (aŭ esperantlingve Jozefo) Truong - naskiĝis , do nun -jara - estas vjetnamdevena usona ĵurnalisto kaj esperantisto. Interalie li komence de la 1990-aj jaroj revivigis kaj prezidis la landan sekcion de TEJO en Usono, USEJ, ankaŭ internacie aktiviĝis en la Esperanto-movado, kaj de 1997 ĝis 1999 estis prezidanto de TEJO.

La broŝuro La teamo de TEJO sin prezentas de 1997-1999 skribis ke en lia 10-a vivjaro estis "artikolo pri la centjariĝo de Esperanto en Time, renoma usona novaĵgazeto, kiu unue pikis lian intereson pri la internacia lingvo. Jarojn poste, lerninte la lingvon sed ankoraŭ ne laborinte kiel aktivulo, li trafis numeron de la nove redesegnita Kontakto sub la tiama redaktoro Franĉjo Veuthey kaj tiam eksciis, kio ĝuste estas TEJO. Ekde tiu hazarda malkovro komenciĝis lia nova vivo kiel Esperanto-aktivulo. Unue li refondis la domintan landan sekcion" de TEJO en Usono, "por kiu li interalie organizis diversajn regionajn renkontiĝojn kaj redaktis la unuajn numerojn de la novaĵletero. En 1995, kiel komisiito pri UN-aferoj de TEJO, li eklaboris kun la junulara fako de la Unuiĝintaj Nacioj, kio ebligis lin disvastigi la koncepton pri Esperanto inter aliaj junularoj kaj junularaj aktivularoj tra la mondo, kaj en 1996 ankaŭ prizorgi la partoprenon de TEJO en la 2-a Monda Junulara Forumo de la Unuiĝinta Nacia Sistemo en Vieno." broŝuro La teamo de TEJO sin prezentas de 1997-1999, paĝo 4

Post studo de ĵurnalismo en la Universitato Loyola en Marilando, li nun edziĝinte loĝas en Vaŝingtono kaj laboras ĉe la Usona Agentejo por Internacia Evoluo (angle US Agency for International Development, USAID).

 Notoj 

Kategorio:Usonaj esperantistoj
Kategorio:Usonaj ĵurnalistoj
Kategorio:Prezidantoj de TEJO
Kategorio:Naskiĝintoj en Usono
Kategorio:Vjetnamdevenaj usonanoj